open-index/open-wikipedia-markdown huggingface dataset:
ედუარდ ბენიამინ ბაიო

**ედუარ ბენიამინ ბაიო** (; დ. 14 თებერვალი, 1848, შალონ-სიურ-სონი — გ. 8 ივლისი, 1934, პარიზი, საფრანგეთი) — ფრანგი ასტრონომი.

## ბიოგრაფია
დაიბადა შალონ-სიურ-სონში, სადაც მიიღო უმაღლესი განათლება. 1879-1908 წლებში იყო ტულუზის ობსერვატორიის დირექტორი და ასწავლიდა ტულუზის უნივერსიტეტში, სადაც ასევე მსახურობდა მეცნიერებათა ფაკულტეტის დეკანად. 1908-1926 წლებში იყო პარიზის ობსერვატორიის დირექტორი.

მან ძირითადად წვლილი შეიტანა ციურ მექანიკაში, განსაკუთრებით სატურნის ბუნებრივი თანამგზავრების მოძრაობის შესწავლაში, ასევე დროის სტანდარტიზაციის პროცედურებში. ის იყო მსოფლიო დროის ბიუროს პრეზიდენტი და გრძედების ბიუროს წევრი.

1919 წელს მან დააარსა საერთაშორისო ასტრონომიული კავშირი და იყო მისი პირველი პრეზიდენტი (1919–1922).

## ჯილდოები და მედლები
პარიზის მეცნიერებათა აკადემიის წევრი (1908), სანქტ-პეტერბურგის მეცნიერებათა აკადემიის უცხოელი წევრ-კორესპონდენტი (1913). კეტრინ ბრიუსის მედალი (1923). 

## ხსოვნა
მის პატივსაცემად:
*მთვარის ერთ ერთ კრატერს დაარქვეს ბაიო;
*ასტეროიდებს ეწოდათ (11764) Benbaillaud და (1280) Baillauda.

## ლიტერატურა
*Колчинский И. Г., Корсунь А. А., Родригес М. Г. Астрономы. Биографический справочник. — Киев: Наукова думка, 1986.

## სქოლიო
კატეგორია:ფრანგი ასტრონომები
კატეგორია:საერთაშორისო ასტრონომიული კავშირის პრეზიდენტები
თბილისის ჩემპიონატი ჭადრაკში ვაჟთა შორის 1966

**თბილისის 36-ე ჩემპიონატი ჭადრაკში ვაჟთა შორის** მიმდინარეობდა 1966 წლის 16 თებერვლიდან 7 მარტამდე. ჩემპიონატი ჩატარდა შვეიცარიული სისტემით 9 ტურად, 22 მონაწილის მონაწილეობით. ტურნირის გამარჯვებული გახდა იური ჩიქოვანი.

## ცხრილი 
## ლიტერატურა 
* 

კატეგორია:ჭადრაკი
კატეგორია:თბილისის ჩემპიონატი ჭადრაკში ვაჟთა შორის
კოპერნიკული პერიოდი

**კოპერნიკული პერიოდი** (; 1.1 მლრდ. წლის წინ — დღემდე) — მთვარის გეოლოგიურ ისტორიაში ბოლო პერიოდი. იგი 1.1 მილიარდი წლის წინ დაიწყო და დღემდე გრძელდება. ეს პერიოდი ხასიათდება მთვარეზე შინაგანი გეოლოგიური აქტივობის გარეგანი გამოვლინებების სრული არარსებობით, რაც, როგორც ჩანს, მისი ბირთვის გაგრილების და ლითოსფეროს მზარდი სისქის გამოა, რომელიც ამ პერიოდის დასაწყისისთვის უკვე ასობით კილომეტრს აღწევდა. ამრიგად, კოპერნიკული პერიოდის განმავლობაში მთვარის ზედაპირი პრაქტიკულად უცვლელი რჩება.

მთვარის ლანდშაფტის ტრანსფორმაციის ერთადერთი ფაქტორი ბოლო მილიარდი წლის განმავლობაში ასტეროიდების და კომეტების ფრაგმენტების ზემოქმედებაა მთვარის ზედაპირზე. ყველაზე ახალგაზრდა დარტყმითი კრატერები, რომლებიც ხასიათდება ხელუხლებელი, კაშკაშა სხივური სისტემებით, რომლებიც წარმოიქმნება გამოტყორცნილი მასალისგან, რომლის ასაკი, სავარაუდოდ, 0.8–1.3 მილიარდი წელია, კოპერნიკის პერიოდს მიეკუთვნება. ამ ახალგაზრდა კრატერებიდან ერთ-ერთი, კოპერნიკი, ამ პერიოდს თავის სახელს აძლევს. დიდი კოპერნიკის კრატერების ფსკერი და კიდეები შეიცავს ვულკანურ სტრუქტურებს, რომლებიც შეიძლება კრატერების ქვეშ მასშტაბური დარტყმითი დნობის შედეგი იყოს.

## იხილეთ აგრეთვე
*სელენოქრონოლოგიური სკალა

## რესურსები ინტერნეტში
*

კატეგორია:სელენოქრონოლოგიური სკალა
თბილისის ჩემპიონატი ჭადრაკში ვაჟთა შორის 1968

**თბილისის 38-ე ჩემპიონატი ჭადრაკში ვაჟთა შორის** მიმდინარეობდა 1968 წლის 16 მარტიდან 7 აპრილამდე. ტურნირის გამარჯვებული გახდნენ თამაზ გიორგაძე და რომან ჯინჯიხაშვილი.

## ცხრილი 
## ლიტერატურა 
* 

კატეგორია:ჭადრაკი
კატეგორია:თბილისის ჩემპიონატი ჭადრაკში ვაჟთა შორის
კირხერის მუზეუმი

**კირხერის მუზეუმი**  — საზოგადოებისთვის ღია ანტიკვარიატის და იშვიათი საგნების კოლექცია, დაარსებული 1651 წელს  ათანასე კირხერის მიერ. ხშირად ითვლება მსოფლიოს პირველ მუზეუმად. მუზეუმში თავმოყრილი იყო მრავალფეროვანი საგნები — ბუნებისმეტყველების, არქეოლოგიის, ხელოვნების, მეცნიერებისა და ტექნოლოგიის სფეროებიდან. კოლექცია ეტაპობრივად დაიშალა და ოფიციალურად გაუქმდა 1916 წელს.

## ისტორია
კირხერმა, რომელიც რომის კოლეჯში ასწავლიდა მათემატიკას, ფიზიკას და აღმოსავლურ ენებს, კოლექცია მნიშვნელოვნად გააფართოვა — დაამატა მოგზაურობებიდან (სიცილია, 1630; მალტა, 1636) წამოღებული საგნები, ასევე ეგზოტიკური ობიექტები, რომლებიც მისთვის საზღვარგარეთის იეზუიტური მისიებიდან იგზავნებოდა. მუზეუმი ფართოდ ცნობილი გახდა მისი მრავალფეროვანი შინაარსითა და თავად კირხერის გამომგონებლობით.

მუზეუმის პირველი კატალოგი გამოიცა 1678 წელს ჯორჯო დე სეპიბუსის მიერ. კირხერის გარდაცვალების (1680) შემდეგ მუზეუმი დროებით გაჩერდა, თუმცა მოგვიანებით ფილიპო ბონანიმ(1709) ახალი კატალოგი გამოსცა და განაახლა მუშაობა. მოგვიანებით მუზეუმი კვლავ გაიზარდა — მიიღეს მნიშვნელოვანი შემოწირულობები, მათ შორის მარკიზ ალესანდრო გრეგორიო კაპონისა და პოლონეთის მეფე ავგუსტ II-ის მხრიდან.არქეოლოგიური კოლექცია განსაკუთრებით გააფართოვა კონტუჩიო კონტუჩიმ, რომელიც მუზეუმს 1741–1761 წლებში ხელმძღვანელობდა.

## დაშლა
1773 წელს იეზუიტების ორდენის გაუქმების შემდეგ, რომის კოლეჯი საერო სამღვდელოებას გადაეცა და მუზეუმის კოლექციის გადანაწილება დაიწყო: ბევრი ნიმუში ვატიკანის პიო-კლემენტინის მუზეუმში აღმოჩნდა. 1814 წელს იეზუიტები აღადგინეს, და 1824 წელს ლეო XII-მ კოლეჯი და მუზეუმი მათ დაუბრუნა.

2001 წელს ვენეციაში გაიმართა გამოფენა, რომელიც კირხერის მუზეუმს მიეძღვნა. გამოიცა კატალოგი, რომელშიც წარმოდგენილია სხვადასხვა მუზეუმში განთავსებულ კირხერის კოლექციის ექსპონატების ფოტოები. მის ისტორიული განლაგების იმიტაცია.

## სქოლიო
კატეგორია:რომის მუზეუმები
კატეგორია:1651
თბილისის ჩემპიონატი ჭადრაკში ვაჟთა შორის 1971

**თბილისის 41-ე ჩემპიონატი ჭადრაკში ვაჟთა შორის** მიმდინარეობდა 1971 წლის 10 თებერვლიდან 7 მარტამდე. ტურნირში 16 მონაწილე იღებდა მონაწილეობას. ტურნირის გამარჯვებული გახდა მარატ ლევინი.

## ცხრილი 
## ლიტერატურა 
* 

კატეგორია:ჭადრაკი
კატეგორია:თბილისის ჩემპიონატი ჭადრაკში ვაჟთა შორის
თბილისის ჩემპიონატი ჭადრაკში ვაჟთა შორის 1972

**თბილისის 42-ე ჩემპიონატი ჭადრაკში ვაჟთა შორის** მიმდინარეობდა 1972 წელს. ტურნირში 13 მოჭადრაკე იღებდა მონაწილეობას. ტურნირის გამარჯვებული გახდა დავით ჯანოევი. მთავარი მსაჯი: ალექსანდრე ბლაგიძე.

## ცხრილი 
## ლიტერატურა 
* 

კატეგორია:ჭადრაკი
კატეგორია:თბილისის ჩემპიონატი ჭადრაკში ვაჟთა შორის
თბილისის ჩემპიონატი ჭადრაკში ვაჟთა შორის 1973

**თბილისის 43-ე ჩემპიონატი ჭადრაკში ვაჟთა შორის** მიმდინარეობდა 1973 წლის 6 მარტიდან 31 მარტამდე. ტურნირის გამარჯვებული გახდა გურამ მაჭავარიანი.

## ცხრილი 
## ლიტერატურა 
* 

კატეგორია:ჭადრაკი
კატეგორია:თბილისის ჩემპიონატი ჭადრაკში ვაჟთა შორის
ბოჭკოვანა

**ბოჭკოვანა** () — სოკოების გვარი ბოჭკოვანასებრთა ოჯახისა, რომელშიც გაერთიანებულია 1000-ზე მეტი სახეობა. მიკორიზას წარმოქმნიან სხვადასხვა სახოების ხეებთან. სახელწოდება მიიღო ბოჭკოვანი ფეხის წყალობით. 

გვარში შემავალი თითქმის ყველა სახეობა შხამიანია, მათ შორის არის სასიკვდილოდ შხამიანები, მაგ., ისეთი როგორიცაა წვეტიანი ბოჭკოვანა, რომელიც შეიცავს დიდი რაოდენობით ტოქსინ მუსკარინს, ხოლო ზოგიერთი სახეობა აგრეთვე შეიცავს ფსილოციბინსაც, მაგალითად, *Inocybe aeruginascens*.

ნაყოფსხეული ქუდ-ფეხიანია, ცენტრალური. ქუდი — კონუსური ან ზარისებრი, ცენტრში ხშირად ბორცვაკით, აბრეშუმისებრ-ბოჭკოვანი, ზოგჯერ ქერცლოვანი, ხშირად რადიალურად დახეთქილი. ფეხი აბრეშუმისებრია, ხშირად ქერცლოვანი. ფირფიტები შეზრდილია, მკრთალ-მურადან ყავისფრამდე. სპორების ფხვნილი — ყვითელ-მურა.

როგორც წესი, იზრდებიან ჯგუფებად ნესტიან ნიადაგზე, წიწვოვან, ფოთლოვან და შერეულ ტყეებში, გზის პირებზე, პარკებში, ბაღებსა და მდელოებზე. სეზონი — მაისიდან ნოემბრამდე. ტიპური სახეობაა *Inocybe relicina*.

ფაილი:Inocybe_asterospora_a1_(5).JPG|*Inocybe asterospora*
ფაილი:Inocybe_rimosa.jpg|*Inocybe rimosa*
ფაილი:Inocybe_spec._-_Lindsey_1.jpg|*Inocybe lacera*
ფაილი:Inocybe.assimilata.-.lindsey.jpg|*Inocybe assimilata*
 

## რესურსები ინტერნეტში
*
*ბოჭკოვანა — NCBI

## სქოლიო
კატეგორია:ბოჭკოვანა
კატეგორია:სოკოების გვარები
თბილისის ჩემპიონატი ჭადრაკში ვაჟთა შორის 1970

**თბილისის მე-40 ჩემპიონატი ჭადრაკში ვაჟთა შორის** მიმდინარეობდა 1970 წლის 24 იანვრიდან 13 თებერვლამდე. ტურნირის გამარჯვებული გახდა სეირან ჩეჩელიანი.

## ცხრილი 
## ლიტერატურა 
* 

კატეგორია:ჭადრაკი
კატეგორია:თბილისის ჩემპიონატი ჭადრაკში ვაჟთა შორის
ვილი ბენცი

**ვილი ბენცი** (; დ. 6 ივლისი, 1955, ნევშატელი, შვეიცარია) — შვეიცარიელი ასტროფიზიკოსი.

## ბიოგრაფია
ასტროფიზიკის დოქტორი, სპეციალიზირებული პლანეტარული სისტემების მოდელირებაში, ის არის ბერნის უნივერსიტეტის ფიზიკის ინსტიტუტის პროფესორი, სადაც ასევე დირექტორია. ამ თანამდებობაზე, ის ასევე არის კვლევის ეროვნული კომპეტენციის ცენტრის (NCCR) „PlanetS – პლანეტების წარმოშობის, ევოლუციისა და დახასიათების“ დირექტორი სტეფან უდრისთან ერთად, რომელიც NCCR-ის თანადირექტორია. კერძოდ, ვილი ბენცი ხელმძღვანელობს NCCR PlanetS-ის მე-5 პროექტს „ფორმირება და ევოლუცია“. უფრო ზოგადად, ვილი ბენცი ცნობილია იმით, რომ მან თავის გუნდთან ერთად შეიმუშავა პლანეტების ფორმირების მოდელი, რომელიც ცნობილია როგორც „ბერნის მოდელი“.

საერთაშორისო ასტრონომიული კავშირის (IAU) ფარგლებში, 2012 წლამდე ის იყო IV დივიზიის „ვარსკვლავების“ წევრი. 2012 წელს IAU-ს დივიზიების რესტრუქტურიზაციის შემდეგ, იგი იყო F დივიზიის „პლანეტარული სისტემები და ბიოასტრონომია“, G დივიზიის „ვარსკვლავები და ვარსკვლავური ფიზიკა“ და ამ უკანასკნელის „ვარსკვლავური კონსტიტუციის“ 35-ე კომისიის წევრი. ის არის კავშირის არჩეული პრეზიდენტი 2021-2024 წლების ტრიენუმისთვის, შემდეგ კი პრეზიდენტი 2024-2027 წლების ტრიენუმისთვის.

ის 2015 წლიდან არის საფრანგეთის საჰაერო და კოსმოსური აკადემიის წევრ-კორესპონდენტი.

2018 წლის 1 იანვრიდან, იგი შეცვლის პატრიკ როშს (ოქსფორდის უნივერსიტეტი) ევროპის სამხრეთ ობსერვატორიის საბჭოს პრეზიდენტის თანამდებობაზე. ერთი წლით არჩეული, მას ექნება ორჯერ ხელახლა არჩევის უფლება.

## რესურსები ინტერნეტში
*საერთაშორისო ასტრონომიული კავშირი — Dr. Willy Benz
*Members of NCCR PlanetS
*Willy BENZ
*Willy Benz Elected Next ESO Council President

## სქოლიო
კატეგორია:შვეიცარიელი ასტროფიზიკოსები
კატეგორია:საერთაშორისო ასტრონომიული კავშირის პრეზიდენტები
სანტა-მარია-ინ-არაჩელი

**სანტა-მარია-ინ-არაჩელი** — ეკლესია კაპიტოლიუმის ბორცვზე რომში, იტალია. 1250 წლიდან 1798 წლამდე იყო ფრანცისკანული ორდენის გენერალური კურიის შტაბ-ბინა და დღემდე რომის საქალაქო საბჭოს ოფიციალურ ეკლესიად რჩება, რომელიც იყენებს ტიტულს „სენატუს პოპულუსკე რომანუს“. ამჟამინდელი კარდინალი მღვდელია სალვატორე დე ჯორჯი. 

## რელიქვიები და ლოცვები 
ეკლესიაში ინახება იმპერატორ კონსტანტინეს დედის, წმინდა ელენეს რელიქვიები. მასში ინახება მადონა არაკოელის (1636) და არაკოელის სანტო ბამბინოს (1897) პაპის გვირგვინოსანი გამოსახულებები, ჩვილი ქრისტეს ხის ქანდაკება, რომელსაც, სავარაუდოდ, სამკურნალო ძალა აქვს. ორიგინალი 1994 წელს მოიპარეს.

## წარმოშობა და სტრუქტურა 
კაპიტოლიუმის ბორცვის ჩრდილოეთ მწვერვალზე აშენებული ეკლესიის საძირკველი, რომელიც ოდესღაც იუნო მონეტას ტაძრის ადგილას იდგა, 574 წელს მოხსენიებულ ბიზანტიურ სააბატოს უკავშირდება. თავდაპირველად ეკლესია ბერძნულ რიტუალს მისდევდა, რაც ბიზანტიურ გავლენას ასახავდა, მაგრამ მოგვიანებით ბენედიქტელებს, შემდეგ კი 1249 წელს ფრანცისკანელებს გადაეცათ.

### ხელოვნება და არქიტექტურა
არაჩოელის აქვს ხის ჭერი, რომელიც 1571 წლის ლეპანტოს ბრძოლის შემდეგ აშენდა და გამარჯვებისთვის მადლიერების ნიშნად არის მორთული. მის სამლოცველოებში ინახება ხელოვნების მნიშვნელოვანი ნიმუშები, განსაკუთრებით პინტურიკიოს ფრესკები ბუფალინის სამლოცველოში, რომელიც ასახავს სცენებს სიენელი წმინდა ბერნარდინოს ცხოვრებიდან. ბაზილიკას ასევე აქვს კოსმატესკის იატაკი, არნოლფო დი კამბიოს უძველესი სამარხი და X-XI საუკუნეების ბიზანტიური ღვთისმშობლის ხატი.

## რესურსები ინტერნეტში
* Riccardo Cigola, "Basilica di Santa Maria in Aracoeli"
* Rodolfo Lanciani, *Pagan and Christian Rome*, ch 1 "The Transformation of Rome from a Pagan to a Christian City"

## სქოლიო
კატეგორია:რომის ღირსშესანიშნაობები
Searows

**ალეკ დაკარტი** (; დ. 2 მარტი, 2000 წელი, ცნობილია სასცენო სახელით ***Searows***) — ამერიკელი მომღერალი და სიმღერების ავტორი პორტლენდიდან, ორეგონი.
## ადრეული ცხოვრება
დაკარტი დაიბადა კენტუკის შტატის ქალაქ ლექსინგტონში, თუმცა გაიზარდა ორეგონის შტატის ქალაქ პორტლენდში, სადაც კვლავ ცხოვრობს. ორეგონში გაზრდასთან დაკავშირებით დაკარტმა თქვა: „მგონია, რომ ჩემი ჟღერადობა, განწყობა და ინტერესები სრულიად შეესაბამება ტიპურ პასიფიკურ ჩრდილო-დასავლურ სტილს. ჩემი მშობლები უსმენდნენ  სუფიან სტივენსს, „*Bon Iver*“,  „*Iron & Wine*“, „*The Decemberists*“ და იმ ადამიანებს, ვინც ორეგონსა და პასიფიკურ ჩრდილო-დასავლეთზე წერს. ამან ძალიან იმოქმედა ჩემზე და ეს უბრალოდ შესანიშნავია. მიყვარს ორეგონი, ის ულამაზესია.“

დაკარტმა მუსიკის წერა დაიწყო საშუალო სკოლაში, როცა საკუთარ სიმღერებს *SoundCloud*-ზე აქვეყნებდა, ხოლო ბოლო წლებში TikTok-ზეც. იგი გიტარაზე დაკვრას 11/12 წლის ასაკიდან სწავლობს. 

## კარიერა
*searows*-ის სადებიუტო ალბომი, „*Guard Dog“*, 2022 წელს თავად არტისტმა გამოაქვეყნა. ალბომზე სიმღერების წერას, წარმოებას, ჩაწერას და მიქსინგს დაკარტი აწარმოებდა და იყენებდა „*GarageBand*“-ს. 2023 წელს *searows* გახდა პირველი არტისტი, რომელსაც კონტრაქტი ჰქონდა მეტ მალტესის ლეიბელთან, „*Last Recordings On Earth*“.

დაკარტმა თავისი პირველი EP-ის, „*End Of The World*“-ის გამოსვლამდე რამდენიმე სინგლი ჩაწერა. პირველი სინგლი, „*Older*“, ივლისში, 2023 წელს გამოვიდა. „*I Have More Than Enough*“ გამოვიდა 12 სექტემბერს, ხოლო „*Funny*“ 17 ოქტომბერს. 6 ტრეკიანი EP, „*End Of The World“*, გამოვიდა 10 ნოემბერს. ტიტულარული ტრეკისთვის მუსიკალური ვიდეო ერთი თვის შემდეგ, 10 დეკემბერს, 2023 წელს გამოქვეყნდა.

*Searows*-მა სინგლები „*Martingale*“ და „*Toothache*“ გამოუშვა 21 აგვისტოს და 25 სექტემბერს, 2024 წელს. მისი მეორე EP, „*Flush*“, გამოვიდა 22 ნოემბერს, 2024 წელს.

## დისკოგრაფია 
### სტუდიური ალბომები 
* *„Guard Dog“* (2022)
* *„Death in the Business of Whaling“* (2026)

### სინგლები
* „*Used to Be Friends*“ (2022)
* „*Walk Me Home*“ (2022)
* „*House Song*“ (2023)
* „*Older*“ (2023)
* „*I have more than enough*“ (2023)
* „*Funny*“ (2023)
* „*martingale*“ (2024)
* „*toothache*“ (2024)
* „*to be seen*“ (2024)
* „*calico*“ (2024)
* „*[there is still time]*“ (2024)
* „*Dearly Missed*“ (2025)
## სქოლიო 
კატეგორია:ინდი მუსიკის ჯგუფები
კატეგორია:დაბადებული 2000
კატეგორია:დაბადებული 2 მარტი
კატეგორია:ამერიკელი მომღერლები
კატეგორია:ცოცხალი ადამიანები
ხრისტოფ ჰენდრიკ დიდერიკ ბაის-ბალოუ

**ხრისტოფ ჰენდრიკ დიდერიკ ბაის-ბალოუ** (; დ. 10 ოქტომბერი, 1817 — გ. 3 თებერვალი, 1890) — ნიდერლანდელი ქიმიკოსი და მეტეოროლოგი. სანქტ-პეტერბურგის მეცნიერებათა აკადემიის უცხოელი წევრი-კორესპონდენტი (1887). 1854 წელს მან შეადგინა სინოპტიკური ქარის რუკები. ის იყო ნიდერლანდების მეტეოროლოგიის ინსტიტუტის დირექტორი. მან ემპირიულად გამოიტანა ქარის ბრუნვის კანონი დაბალი წნევის არეალის გარშემო, რომელსაც მისი სახელი ჰქვია. მან ჰოლანდიაში შექმნა, შტორმის გამაფრთხილებელი სისტემა.

## ბიოგრაფია
ბაის-ბალოუ კლუტინგში დაიბადა, მღვდელი ენტონი იაკობუსის ოჯახში. მისი დედა იყო გერტრუდ ფრანცისკა ლიქს რავენი. ის სწავლობდა მინერალოგიას, გეოლოგიას და თეორიულ ქიმიას უტრეხტის უნივერსიტეტში. მან დაასრულა ასპირანტურა 1844 წელს. 1847 წელს მან დაიწყო მათემატიკის სწავლება იმავე უნივერსიტეტში, ხოლო 1867 წელს - ფიზიკის.

ბაის-ბალოუ მეტეოროლოგიით დაინტერესდა ტელეგრაფისა და დისტანციური შეტყობინების სისტემების გამოგონების შემდეგ. 1850-იანი წლებიდან ის იწერდა ტელეგრაფით მიღებულ ამინდის მონაცემებს. 1854 წელს იგი გახდა მეტეოროლოგიის ინსტიტუტის ხელმძღვანელი. ის იყო ერთ-ერთი პირველი, ვინც აღიარა საერთაშორისო თანამშრომლობის საჭიროება. 1873-1879 წლებში იყო საერთაშორისო მეტეოროლოგიური კომიტეტის პირველი თავმჯდომარე, რომელიც მსოფლიო მეტეოროლოგიური ორგანიზაციის წინამორბედი იყო.

ბაის-ბალოუ უფრო პრაქტიკოსი იყო, ვიდრე თეორეტიკოსი. მისი სახელობის კანონი პირველად 1790 წელს აღწერა გერმანელმა მეცნიერმა გენრიხ ვილგელმ ბრანდესმა. თუმცა, სწორედ ბაის-ბალოუმ დაადასტურა კანონი და დაიწყო მისი გამოყენება საზღვაო ნავიგაციაში. 1850-იანი წლებიდან, ბაის-ბალოუს ხელმძღვანელობით, მეტეოროლოგიურმა ინსტიტუტმა დაიწყო პირველი საზღვაო რუკების გამოქვეყნება, რომლებიც მოიცავდა ინფორმაციას ქარის მიმართულების, შტორმების გავრცელების, წვიმისა და ნისლის შესახებ წყლებში. 1860 წლის ივნისში მან შტორმების შესახებ გამაფრთხილებელი სისტემა შექმნა.

ბაის-ბალოუ, შესაძლოა, ერთ-ერთი პირველი იყო, ვინც გამოიყენა იზობარული რუკები, რომლებიც აჩვენებდნენ მაღალი და დაბალი წნევის ზონებს (ციკლონები და ანტიციკლონები). მან გამოსცადა ამერიკელი მეცნიერის უილიამ ფერელის და ავსტრიელი მეცნიერის კრისტიან დოპლერის თეორიები.

## ხსოვნა
მის პატივსაცემად, მთვარის ერთ-ერთ კრატერს დაარქვეს ბაის-ბალოუ.

## სქოლიო
კატეგორია:ნიდერლანდელი ქიმიკოსები
კატეგორია:ნიდერლანდელი მეტეოროლოგები
Asian Glow

**შინ გიონგვონი** (; დ. 14 ივნისი, 2001), უფრო ცნობილი სცენური სახელით **Asian Glow** () — სამხრეთ კორეელი სლაკერ როკის მუსიკოსი. გამოუშვა ხუთი ალბომი: *Nosferadoof* (2020), *Cull Ficle* (2021), *Stalled Flutes, Means* (2022), *Unwired Detour* (2024) და *11100011* (2025).

## კარიერა
სოლო პროექტის დაწყებამდე, შინ გიონგვონი იყო შუგეიზ ბენდის FØG წევრი. და ასევე ქმნიდა მუსიკას სხვადასხვა ფსევდონიმებისა და პროექტების სახელით. 2020 წელს გამოუშვა პირველი ალბომი „*Nosferadoof“,* სცენური სახელით Asian Glow, რის შემდეგაც მოიპოვა ყურადღება ემო მუსიკის მოყვარულთა შორის YouTube-ზე და Reddit-ზე.

2021 წელს მათ გამოუშვეს მეორე სრულმეტრაჟიანი ალბომი „Cull Ficle“. იმავე წელს გამოუშვეს სპლიტ-ალბომი „*Downfall Of The Neon Youth“* ახლო მუსიკოსებთან Parannoul და *sonhos tomam conta-*სთან ერთად.

2022 წელს შინმა ითანამშრომლა შვედ მუსიკოს Weatherday-თან, შედეგად გამოვიდა EP *Weatherglow*. ივნისში გამოუშვეს მესამე ალბომი *Stalled Flutes, Means*. აგვისტოში ისინი გამოდიოდნენ Parannoul-ის, Brokenteeth-ის, Wapddi-ს, Della Zyr-ის და Fin Fior-ის გვერდით, კონცერტზე — Digital Dawn, რომელიც აღნიშნავდა სამხრეთ კორეულ ონლაინ ინდი სცენის განვითარებას. 22 სექტემბერს გამოუშვეს ალბომი „*Paraglow“* Parannoul-თან ერთად და მიიღეს შეფასებები TheNeedleDrop-ისა და Pitchfork-ისგან, ხოლო რედაქტორმა იან კოჰენმა აღნიშნა, რომ ალბომში „იგრძნობა ნამდვილი თანამშრომლობა“.

1 იანვარს 2023 წელს, მათ გამოუშვეს სინგლი „*Dorothee Thines“*.

4 თებერვალს 2024 წელს, ალბომის „*Unwired Detour“* გამოსვლისთანავე, შინმა გამოაცხადა რომ Asian Glow სცენურ სახელს აღარ გამოიყენებდა, თუმცა ნოემბერში კვლავ დაუბრუნდა მის გამოყენებას.

6 იანვარს 2025 წელს მან გამოუშვა ახალი ალბომი *11100011*.

## დისკოგრაფია 
### სტუდიური ალბომები 
* Nosferadoof (2020)
* Cull Ficle (2021)
* Stalled Flutes, Means (2022)
* Unwired Detour (2024)
* 11100011 (2025)

### EPs
* pt.2345678andstill (2021)
* lines between the doorframe (2021)
* Coverglow pt. 1 (2022)

### კოლაბორატიული ალბომები & EPs
* Downfall of the Neon Youth (2021) (with Parannoul and sonhos tomam conta [pt])
* Weatherglow (2022) (with Weatherday)
* Paraglow (2022) (with Parannoul)
* Dreamglow (2023) (with sonhos tomam conta [pt])

## რესურსები ინტერნეტში 
* Asian Glow Bandcamp-ზე

## სქოლიო
კატეგორია:დაბადებული 2001
კატეგორია:დაბადებული 14 ივნისი
კატეგორია:კორეელი მომღერლები
კატეგორია:კორეელი მუსიკოსები
კატეგორია:შუგეიზინგ ჯგუფები
კატეგორია:შუგეიზინგ მუსიკოსები
კატეგორია:ცოცხალი ადამიანები
თბილისის ჩემპიონატი ჭადრაკში ვაჟთა შორის 1956

თბილისის 27-ე ჩემპიონატი ჭადრაკში ვაჟთა შორის მიმდინარეობდა 1956 წლის 20 იანვრიდან 16 თებერვლამდე. ტურნირის გამარჯვებულები გახდნენ ალექსანდრე ბუსლაევი და გურამ კალატოზიშვილი. მთავარი მსაჯი იყო პ. ხიზანიშვილი.

## ცხრილი 
## ლიტერატურა 
* 

კატეგორია:ჭადრაკი
კატეგორია:თბილისის ჩემპიონატი ჭადრაკში ვაჟთა შორის
OMG (NewJeans-ის ალბომი)

**OMG** — სამხრეთ კორეული გოგონათა ჯგუფ NewJeans-ის პირველი ცალკეული ალბომი. ის ADOR-ის მიერ 2023 წლის 2 იანვარს გამოვიდა. ის შეიცავს ამავე სახელწოდების მთავარ სინგლს და სიმღერას "Ditto", რომელიც ცალკეულ ალბომამდე 2022 წლის 19 დეკემბერს გამოვიდა.

## წინაპირობა
NewJeans-მა 2022 წლის 1 აგვისტოს გამოუშვა თავისი პირველი გაფართოებული დაკვრის ალბომი (EP) New Jeans, რომელმაც ძლიერი გავლენა მოახდინა ჩარტებზე გლობალურად და კომერციულ და კრიტიკულ წარმატებას მიაღწია. 2022 წლის ნოემბერში, მინ ჰი ჯინმა ADOR-ის მმართველმა, ონლაინ ბრიფინგზე ჯგუფის მომავლი გეგმების შესახებ დაადასტურა, რომ იანვარში ახალ ცალკეულ ალბომს გამოუშვებდნენ. 

## გამოშვება და პრომოცია
10 ნოემბერს, Hybe Corporation-ის ყოველწლიურ საზოგადოებრივ ბრიფინგზე YouTube-ზე, აღმასრულებელმა დირექტორმა ჯივონ პარკმა განაცხადა, რომ NewJeans-ი 2023 წლის 2 იანვარს თავისი პირველი ცალკეულ ალბომის OMG-ის გამოშვებით დაბრუნდებოდა. იმავე დღეს, ცნობილი გახდა, რომ ცალკეული ალბომი შედგებოდა მთავარი სიმღერისგან, რომელიც ჯგუფის სადებიუტო ალბომის New Jeans-ის გამოშვების დროს იყო დაგეგმილი. 12 დეკემბერს, პირველი ტიზერები გამოვიდა, რომლებიც 90-იანი წლების საშობაო ვიზუალებით იყო შთაგონებული. ორივე ტიზერზე ნაჩვენებია კურდღელი, რომელიც ლოგოს შუაში ხტუნავს, რაც ჯგუფის ფანბეის, "ბანიზის" სიმბოლოდ არის განკუთვნილი. იმავე დღეს გამოცხადდა წინასწარ გამოსაშვები ტრეკის სახელიც, რომელიც "Ditto" გახდა.

## კომპოზიცია
ცალკეული ალბომი ორ ტრეკს შეიცავს, მათ შორის ამავე სახელწოდების მთავარ სინგლს და "Ditto"-ს. სამხრეთ კორეულ მედია საშუალებებთან მოკლე განცხადებაში, ADOR-ის აღმასრულებელმა დირექტორმა მინ ჰი ჯინმა თქვა: "თუ სადებიუტო ალბომმა New Jeans-ის ზაფხული წარმოაჩინა, ეს ცალკეული ალბომი იქნება ის, რომელიც NewJeans-ის ზამთარს წარმოაჩენს."

## სქოლიო
*"Attention! NewJeans drops teasers for 'OMG'"
*"NewJeans to preview second project 'OMG' with new song 'Ditto' next week"
*정보 NewJeans 'OMG'"
*Album Chart – Week 1, 2023"
*"South Korean album certifications – NewJeans – OMG"

კატეგორია:2023 კატეგორია:მუსიკაკატეგორია:სამხრეთი კორეა 
კატეგორია:სამხრეთკორეელი მომღერლები
კატეგორია:ალბომები
ვლადიმირ არტემიევი

**ვლადიმირ ანდრიას ძე არტემიევი** (; დ. , სანქტ-პეტერბურგი, რუსეთის იმპერია — გ. 11 სექტემბერი, 1962, მოსკოვი, სსრკ) — საბჭოთა, რაკეტულ-კოსმოსური სისტემების კონსტრუქტორი და პირველი საბჭოთა უკვამლო დენთის რაკეტების შემუშავებისა და ტესტირების მონაწილე. ის იყო გაზის დინამიკის ლაბორატორიის (GDL) ერთ-ერთი დამფუძნებელი და კატიუშას რაკეტის გამშვებისთვის რაკეტული ჭურვების შემქმნელი. მან ასევე შექმნა პირველი სამამულო რაკეტა სიღრმისეული მუხტით. ის იყო ორი სტალინური პრემიის ლაურეატი: მე-2 (1941) და მე-1 (1943). 

## ხსოვნა
მის პატივსაცემად, მთვარის ერთ-ერთ კრატერს დაარქვეს არტემიევი.

## ლიტერატურა
*Космонавтика. Энциклопедия / Гл. ред. В.П. Глушко; Редколлегия: В.П. Бармин, К.Д. Бушуев, В.С. Верещетин и др.. — М.: Сов. Энциклопедия, 1985. — С. 30-31. — 528 с.

კატეგორია:დაბადებული 6 ივლისი
კატეგორია:დაბადებული 1885
კატეგორია:გარდაცვლილი 11 სექტემბერი
კატეგორია:გარდაცვლილი 1962
კატეგორია:რაკეტულ-კოსმოსური სისტემების კონსტრუქტორები
კატეგორია:მოსკოვში გარდაცვლილები
ერნსტ ბაკი

**ერნსტ ემილ ალექსანდერ ბაკი** (; დ. 21 ოქტომბერი, 1881, ფრაიბურგი — გ. 20 ივნისი, 1959, მიუნხენი) — გერმანელი ექსპერიმენტული ფიზიკოსი. მისი მოღვაწეობა ფოკუსირებული იყო სპექტროსკოპიასა და ატომურ ფიზიკაზე.

## ბიოგრაფია
ბაკი ფრაიბურგში დაიბადა. სწავლობდა სტრასბურგის საშუალო სკოლაში. 1902-1906 წლებში ის სწავლობდა სამართალს სტრასბურგში, მიუნხენსა და ბერლინში, რის შემდეგაც ორი წლის განმავლობაში მუშაობდა ელზას-ლოტარინგიის იუსტიციის დეპარტამენტში. 1909 წელს მან გადაწყვიტა ფიზიკის განათლების დასრულება, ხოლო 1912 წელს მთლიანად მიატოვა იურიდიული კარიერა და ტიუბინგენის უნივერსიტეტში ფრიდრიხ პაშენის სტუდენტი გახდა. იმავე წელს, პაშენთან ერთად, ბაკმა აღმოაჩინა, რომ ძლიერ მაგნიტურ ველებში ზეემანის ეფექტის რთული სტრუქტურა ამარტივებს: ანომალიური გახლეჩა გარდაიქმნება ნორმალურ გახლეჩად (ზეემანის ტრიპლეტი). ეს ფენომენი ცნობილია როგორც პაშენ-ბაკის ეფექტი. ეს კვლევა მისი სადოქტორო დისერტაციის თემა გახდა, რომელიც 1913 წელს დაიცვა.

1914-1918 წლებში ბაკი პირველ მსოფლიო ომში იბრძოდა. დამთავრების შემდეგ, იგი ხელმძღვანელობდა Veifa-Werke-ს ლაბორატორიას მაინის ფრანკფურტში, რომელიც ელექტრო და რენტგენის აპარატურას აწარმოებდა. 1920 წელს ის დაბრუნდა ტიუბინგენში, სადაც განაგრძო მაგნიტურ ველში სპექტრული ხაზების გახლეჩის შესწავლა. 1926 წელს იგი მიიწვიეს ჰოენჰაიმის უნივერსიტეტში რიგგარეშე პროფესორის თანამდებობაზე, ხოლო 1929 წლიდან სრული პროფესორი გახდა. 1936 წელს ის დაბრუნდა ტიუბინგენის უნივერსიტეტში პროფესორად, საიდანაც 1948 წელს გავიდა პენსიაზე. გარდაიცვალა მიუნხენში 1959 წელს. 

## ხსოვნა
მის პატივსაცემად, მთვარის ერთ-ერთ კრატერს დაარქვეს ბაკი.

## შრომები
F. Paschen, E. Back. Normale und anomale Zeemaneffekte // Annalen der Physik. — 1912. — Vol. 344, № 15. — P. 897—932.
E. Back, S. Goudsmit. Kernmoment und Zeemaneffekt von Wismut (недоступная ссылка — история) // Zeitschrift für Physik. — 1928. — Vol. 47, № 3—4. — P. 174—183.
E. Back, A. Lande. Zeemaneffekt und Multiplettstruktur der Spektrallinien. — Berlin: Springer, 1925. Рецензия Игоря Тамма в УФН

## ლიტერატურა
*Храмов Ю. А. Бак Эрнст // Физики : Биографический справочник / Под ред. А. И. Ахиезера. — Изд. 2-е, испр. и доп. — М. : Наука, 1983. — С. 23. — 400 с. — 200 000 экз.

## სქოლიო
კატეგორია:გერმანელი ფიზიკოსები
Attention (NewJeans-ის სიმღერა)

**Attention** — სამხრეთ კორეული გოგონათა ჯგუფ NewJeans-ის სადებიუტო სინგლი. სიმღერის მუსიკალური ვიდეო მოულოდნელად გამოვიდა 2022 წლის 22 ივლისს, ხოლო ტრეკი ჩამოსატვირთად და სტრიმინგისთვის ხელმისაწვდომი გახდა, როგორც მათი ამავე სახელწოდების სადებიუტო EP-ის ნაწილი, 2022 წლის აგვისტოში. სიმღერა დაწერეს და შექმნეს 250-მა, Duckbay-მ, Gigi-მ და ჯგუფის წევრმა დანიელმა. "Attention" არის პოპ და R&B ჟანრის ტრეკი, რომელიც შეიცავს 1990-იანი წლების ბოლოს და 2000-იანი წლების დასაწყისის მუსიკის ელემენტებს, როგორიცაა ჰაუს მუსიკა new jack swing ბითზე, და ის აერთიანებს დინამიურ ტონალობის ცვლილებებს მაჟორულ და მინორულ აკორდებს შორის. მისი ლირიკა ახალგაზრდული გატაცების შეგრძნებებზეა.

მუსიკის კრიტიკოსებმა ზოგადად შეაქეს "Attention"-ის მიმზიდველი პროდუქცია. სინგლი მოხვდა 2022 წლის საუკეთესო სიმღერების სიაში, მათ შორის Billboard-ის, IZM-ის, Music Y-ის, NME-ის და Teen Vogue-ის სიაში. კომერციულად, "Attention"-მა უმაღლეს პოზიციას მიაღწია სამხრეთ კორეის Circle Digital Chart-ზე, მიაღწია 54-ე ადგილს Billboard Global 200-ის ჩარტში და მოხვდა ჩარტებში არგენტინაში, ახალ ზელანდიაში, სინგაპურში, ტაივანსა და ვიეტნამში. სინგლმა სერტიფიკატები მიიღო იაპონიასა და სამხრეთ კორეაში.

## წინაპირობა და გამოშვება
22 ივლისს, NewJeans-მა მოულოდნელად გამოუშვა "Attention"-ის მუსიკალური ვიდეო, წევრების ვინაობისა და ჯგუფის კონცეფციის წინასწარ გაუმჟღავნებლად. ქორეოგრაფიის ვიდეო იმავე დღეს გამოვიდა, რასაც სწრაფად მოჰყვა კვინტეტის სადებიუტო, ამავე სახელწოდების გაფართოებული დაკვრის ალბომის გამოცხადება, რომელიც დადასტურებული იყო, რომ ოთხ ტრეკს, მათ შორის ორ დამატებით სინგლს, შეიცავდა. 

## კომპოზიცია
2 წუთი და 58 წამის ხანგრძლივობით, "Attention" გადადის მაჟორულ და მინორულ აკორდებს შორის.  მინიმალურ ინსტრუმენტაციაზე აგებული, ტრეკი აერთიანებს პოპისა და R&B-ის გავლენებს 1990-იანი წლების ბოლოს და 2000-იანი წლების დასაწყისიდან თავის ბითებში, რომლებიც new jack swing-ისა და ჰაუს მუსიკის რიტმებს მოგვაგონებს. პროდუქცია მოიცავს ვოკალურ სემპლებს და აპლოდისმენტების ხმებს, ხოლო ჰუკი ზარების ხმებს შეიცავს. მისამღერში (refrain), ხუთივე წევრი ვოკალურად ჰარმონიზდება. NewJeans-ის წევრმა დანიელმა მონაწილეობა მიიღო ტრეკის ტექსტის წერაში. 

## სქოლიო
*"HYBE's new K-pop group New Jeans grab 'Attention' with their surprise music video debut. Watch"
*"NewJeans on Mining the '90s for Their Massive New EP, Get Up!"
*"2022 MAMA Awards Nominees"
*Review: NewJeans Crafts K-Pop's Y2K Time Capsule | Arts | The Harvard Crimson"
*"South Korean single streaming certifications – NewJeans – Attention"

კატეგორია:2022კატეგორია:მუსიკაკატეგორია:სამხრეთი კორეა 
კატეგორია:სამხრეთკორეელი მომღერლები
კატეგორია:პოპ-მუსიკა
Cookie (NewJeans-ის სიმღერა)

**Cookie** — სიმღერა სამხრეთ კორეული გოგონათა ჯგუფ NewJeans-ის მიერ. ის გამოვიდა, როგორც მათი ამავე სახელწოდების სადებიუტო გაფართოებული ალბომის მესამე სინგლი ADOR-ის მიერ, 2022 წლის 1 აგვისტოს.

## წინაპირობა და გამოშვება
2022 წლის 22 ივლისს, NewJeans-მა მოულოდნელად გამოუშვა თავისი პირველი სინგლის, "Attention"-ის, მუსიკალური ვიდეო, ჯგუფის შესახებ წინასწარი ინფორმაციის გარეშე. მომდევნო დღეს, NewJeans-მა განაცხადა, რომ 2022 წლის 1 აგვისტოს გამოუშვებდა თავის სადებიუტო ამავე სახელწოდების გაფართოებული დაკვრის ალბომს. ის ოთხ ტრეკს შეიცავდა, მათ შორის ორ დამატებით სინგლს. ხუთი მუსიკალური ვიდეო, რომელთაგან ოთხი ინდივიდუალურ წევრებზე იყო ფოკუსირებული, გამოვიდა მათი მეორე სინგლის, "Hype Boy"-სთვის, 23 ივლისს. 1 აგვისტოს, ჯგუფმა გამოუშვა თავისი სადებიუტო EP, რომელსაც თან ახლდა მათი მესამე და ბოლო სინგლის, "Cookie"-ის, მუსიკალური ვიდეო. 

## კომპოზიცია
"Cookie" დაწერეს Gigi-მ, Ylva Dimberg-მა და პარკ ჯინ-სუმ, რომელმაც ასევე მოახდინა არანჟირება. სიმღერა არის ქლაბ-ორიენტირებული R&B და პოპ  ტრეკი, რომელიც შეიცავს Jersey club-ის ბრიჯს და აგებულია მინიმალურ ჰიპ ჰოპ ბითზე. "Cookie" შექმნილია დო მაჟორის ტონალობაში, ტემპით 157 დარტყმა წუთში. 

## შეფასება
"საუკეთესო K-pop სიმღერები ყოველთვის გარდაქმნიდნენ თავიანთ აკულტურაციას სტილური ავანტიურიზმის ადგილად, და "Cookie" ამას მოხდენილად აკეთებს."– ჯოშუა მინსუ კიმი, Pitchfork (2022).

Pitchfork-ის ჯოშუა მინსუ კიმმა "Cookie" მიიჩნია EP-ის "ყველაზე საინტერესო არჩევანად", უწოდა მას "წონასწორობას მოკლებული გრუვი, გატაცების შეყვარებაზე". The New York Times-ისთვის მიწერილ სტატიაში, ჯონ კარამანიკამ სიმღერა 2022 წლის 22 საუკეთესო სიმღერის სიაში მე-11 ადგილზე დააყენა. მან აღნიშნა, თუ როგორ "იყენებს NewJeans თავის თანამედროვე საცნობარო წერტილებს throwback იდეის სამსახურში" New Jersey club მუსიკის გამოყენებით "Cookie"-ში. 

## ჩარტის მაჩვენებელი
სამხრეთ კორეაში, "Cookie" Circle Digital Chart-ზე 14-ე ნომრით შევიდა 2022 წლის 31 ივლისი–6 აგვისტოს გამოცემაში და პიკს მიაღწია მეცხრე ადგილზე 2022 წლის 11–17 სექტემბრის გამოცემაში. სიმღერამ მეცხრე ადგილს მიაღწია Billboard Japan Heatseekers-ის ჩარტში 2022 წლის 5 ოქტომბრის გამოცემაში. სინგაპურში, მან მე-15 ადგილს მიაღწია RIAS Top Regional Chart-ზე 2023 წლის 3–9 თებერვლის გამოცემაში. "Cookie"-მ 21-ე ადგილს მიაღწია Vietnam Hot 100-ის ჩარტში 2022 წლის 18 აგვისტოს. სიმღერამ 198-ე ადგილს მიაღწია Billboard Global Excl. U.S.-ის ჩარტში 2022 წლის 27 აგვისტოს გამოცემაში.

## პრომოცია
ჯგუფმა "Cookie" პირველად შეასრულა სამხრეთ კორეის მუსიკალურ შოუ M Countdown-ზე 4 აგვისტოს. NewJeans-მა სიმღერა თავის წინა სინგლებთან ერთად შეასრულა 2022 წლის Melon Music Awards-ზე 26 ნოემბერს და 2022 წლის MAMA Awards-ზე 30 ნოემბერს.

## სქოლიო
*"Cookie - NewJeans" 곡 정보 - Cookie
*"Cookie""
*"NewJeans 1st EP New Jeans" 
*Jeans' agency refutes claims that lyrics of 'Cookie' have sexual connotations"
*[Chart 2022"
*https://www.billboard.com/charts/south-korea-songs-hotw/2022-08-27/ "Billboard South Korea Songs – Week of August 27, 2022"

კატეგორია:2022კატეგორია:მუსიკაკატეგორია:სამხრეთი კორეა 
კატეგორია:სამხრეთკორეელი მომღერლები
კატეგორია:მუსიკალური ჯგუფებიკატეგორია:პოპ-მუსიკა კატეგორია:ჰიპ-ჰოპი
ალექსი ბალანდინი

**ალექსი ალექსანდრეს ძე ბალანდინი** (; დ. , ენისეისკი — გ. 22 მაისი, 1967, მოსკოვი) — საბჭოთა ქიმიკოსი, სსრკ მეცნიერებათა აკადემიის აკადემიკოსი (1946). სკკპ წევრი 1949 წლიდან. 

## ბიოგრაფია
1923 წელს დაამთავრა მოსკოვის უნივერსიტეტი, 1927 წლიდან მუშაობდა იქვე (1934 წლიდან პროფესორი); ამავე დროს ხელმძღვანელობდა სსრკ მეცნიერებათა აკადემიის ორგანული ქიმიის ინსტიტუტის ლაბორატორიას (1935 წლიდან) და ნ. ზელინსკის სახელობის მემორიალურ ლაბორატორიას (1954 წლიდან). ბალანდინი მუშაობდა კატალიზის საკითხებზე, შექმნა და დაამუშავა კატალიზის მულტიპლეტური თეორია, რომელიც ადგენს სტრუქტურულ და ენერგეტიკულ შესაბამისობას მორეაგირე მოლეკულებსა და მყარ კატალიზატორებს შორის. აღნიშნულ თეორიას ფართოდ იყენებენ ჰიდროგენიზაციის, დეჰიდროგენიზაციის, დეჰიდრატაციის და სხვა რეაქციების კვლევის დროს. ბალანდინი 900-ზე მეტი სამეცნიერო სტატიის და რიგი მონოგრაფიების ავტორია. 

## ჯილდოები და მედლები
დ. მენდელეევის პრემია (1936), ს. ლებედევის პრემია (1945), სსრკ სახელმწიფო პრემია (1946). დაჯილდოებულია ლენინის ორდენითა და 2 სხვა ორდენით.

## ხსოვნა
მის პატივსაცემად, მთვარის ერთ-ერთ კრატერს დაარქვეს ბალანდინი.

## ლიტერატურა
## სქოლიო
კატეგორია:საბჭოთა ქიმიკოსები
კატეგორია:მოსკოვში გარდაცვლილები
ოსკარ ბაკლუნდი

**ოსკარ ანდრიას ძე ბაკლუნდი** (, ; დ. , კარლსტადის მახლობლად — გ. , პულკოვო) — რუსი ასტრონომი. პეტერბურგის მეცნიერებათა აკადემიის აკადემიკოსი (1883), პულკოვოს ობსერვატორიის დირექტორი (1895-იდან), მრავალი მეცნიერული გამოკვლევის ავტორი ცის მექანიკაში. მისი ნაშრომებიდან ყველაზე ცნობილია ენკეს კომეტის (ასევე ცნობილი, როგორც ენკე-ბაკლუნდის კომეტა) მოძრაობისადმი მიძღვნილი გამოკვლევები. ბაკლუნდმა უარყო გერმანელი ასტრონომის ი. ენკეს შეხედულება, რომ კომეტის მოძრაობაში შემჩნეული შეშფოთებანი გამოწვეულია საპლანეტათშორისო სივრცის წინაღობით და მის გამომწვევ მიზეზად მიიჩნია კომეტის პერიოდული შეხვედრები მეტეორულ ნაკადთან. გაითვალისწინა კომეტის მოძრაობაში მერკურით გამოწვეული შეშფოთებანი და განსაზღვრა ამ უკანასკნელის მასა. მანვე ჩაატარა რამდენიმე საინტერესო გეოდეზიური გამოკვლევა, მონაწილეობდა შპიცბერგენზე მერიდიანის რკალის გაზომვაში. 

## ხსოვნა
მის პატივსაცემად:
*მთვარის ერთ-ერთ კრატერს დაარქვეს ბაკლუნდი. 
*მთავარი სარტყლის ერთ-ერთ ასტეროიდს (856) ბაკლუნდი ეწოდა.

## ლიტერატურა
## სქოლიო
კატეგორია:რუსი ასტრონომები
კატეგორია:წმინდა ანას I ხარისხის ორდენის კავალრები
კატეგორია:წმინდა სტანისლავის I ხარისხის ორდენის კავალრები
თბილისის ჩემპიონატი ჭადრაკში ვაჟთა შორის 1957

**თბილისის 28-ე ჩემპიონატი ჭადრაკში ვაჟთა შორის**
მიმდინარეობდა 1957 წლის 10 იანვრიდან 2 თებერვლამდე. ტურნირის გამარჯვებული გახდა ალექსანდრე ბლაგიძე.

## ცხრილი 
## ლიტერატურა 
* 

კატეგორია:ჭადრაკი
კატეგორია:თბილისის ჩემპიონატი ჭადრაკში ვაჟთა შორის
ჩლებიჩეკი

**ობლოჟენი ჩლებიჩეკი** ან უბრალოდ **ჩლებიჩეკი** ( ლიტ. „პატარა პური“) — ჩეხური და სლოვაკური წარმოშობის კერძი, რომელიც ასევე გავრცელებულია სხვა ყოფილ ავსტრო-უნგრეთის ქვეყნებში. ეს არის ღია სენდვიჩის სახეობა სხვადასხვა ინგრედიენტითა და გარნირით. ხშირად მიირთმევენ აპეტაიზერად ან წასახემსებლად

.

## სერვირება 
ჩლებიჩეკი ღია სენდვიჩის სახეობაა. ის წარმოადგენს დაჭრილ პურს, რომელსაც კარაქი ან სხვა სახის სპრედი აქვს გადასმული და ადევს სხვადასხვა გარნირი, მაგ. შებოლილი ხორცი, როგორიცაა ლორი, სალამი და ძეხვი, დაჭრილი მოხარშული კვერცხი, ყველი, კრემ-ყველი, კიტრი, პომიდორი, თევზის პასტა, სალათები და ა. შ.

გარნირად შეიძლება გამოიყენონ ზოგიერთი ბოსტნეულიც, როგორიცაა ბულგარული წიწაკა, მწნილი, პომიდორი, ბოლოკი და ოხრახუში. ჩლებეჩეკის მთავარი ინგრედიენტია ვეკას ან ბაგეტის პური. ისინი ზოგჯერ იყიდება ფესტივალების დროს, საკვების დახლებსა და ბარებში.
## სქოლიო
კატეგორია:აპეტაიზერები
კატეგორია:ჩეხური სამზარეულო
კატეგორია:სლოვაკური სამზარეულო
კატეგორია:კერძები
კატეგორია:კულინარია
ჟანსენი (მთვარის კრატერი)

**კრატერი ჟანსენი** () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის სამხრეთ-აღმოსავლეთ ნაწილში. სახელი ეწოდა ფრანგი ასტრონომის, პიერ ჟანსენის პატივსაცემად (დაამტკიცა საერთაშორისო ასტრონომიულმა კავშირმა 1935 წელს). კრატერის ფორმირება პრე-ნექტარული პერიოდით ივარაუდება.

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 200,65 კმ, სიღრმე — 3,06 კმ.

## სატელიტური კრატერები 
## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-27
Vultures 1 (ალბომი)

**Vultures 1** – ამერიკული ჰიპ-ჰოპ სუპერჯგუფის, ¥$-ის, სადებიუტო სტუდიური ალბომი, რომელიც შედგება რეპერ კანიე უესტისა და მომღერალ Ty Dolla Sign-ისგან. ალბომი დამოუკიდებლად გამოვიდა უესტის YZY ბრენდის მიერ 2024 წლის 10 თებერვალს. ალბომში მოწვეულ არტისტებს შორის არიან უესტის ქალიშვილი North, India Love, Freddie Gibbs, YG, Nipsey Hussle, Quavo, Playboi Carti, Travis Scott, Bump J, Lil Durk, Rich the Kid, და Chris Brown. პროდიუსერები ძირითადად თავად უესტი და Ty Dolla Sign იყვნენ, ასევე Legendary Traxster, 88-Keys, Camper, JPEGMafia, Timbaland, Swizz Beatz, Ojivolta, Chrishan, ენტონი კილჰოფერი და სხვები.

ვესტმა და Ty Dolla Sign-მა ალბომის ჩაწერა, თანამშრომლებთან ერთად, იტალიაში, 2023 წლის ოქტომბერში დაიწყეს, შემდეგ კი სამი თვით საუდის არაბეთში გადავიდნენ. გამოსვლამდე რამდენჯერმე გადაიდო და სიმღერების სიაში ცვლილებები შევიდა, რაც ვესტს დისტრიბუტორის მოძიებასთან დაკავშირებული პრობლემების გამო გაუჩნდა. ალბომში გამოცხადდა, რომ სიმღერები *„Everybody“* და *„New Body“* შევიდოდა, თუმცა ბილეთების გაყიდვასთან დაკავშირებული პრობლემების გამო ვერ მოხერხდა. არტისტებმა სიმღერების წინასწარი ჩვენება *Vultures Rave*-ის მოსასმენ წვეულებაზე, 2023 წლის დეკემბერში გამართეს, ორი თვით ადრე, სანამ ჩიკაგოში, ნიუ-იორკსა და მილანში მრავალ საჯარო ღონისძიებას გამართავდნენ. ალბომი თავდაპირველად FUGA პლატფორმის გამოყენებით გავრცელდა, რაც, სავარაუდოდ, FUGA-ს მომსახურების ხელშეკრულების დარღვევა იყო და სტრიმინგ სერვისებიდან 2024 წლის 15 თებერვალს გაუქმდა. თუმცა, შემდეგ ის *Label Engine*-მა იმავე დღეს ხელახლა გაავრცელა.
## სქოლიო
კატეგორია:ალბომები
კატეგორია:კანიე უესტი
კატეგორია:ალბომები ჟანრის მიხედვით
კატეგორია:ჰიპ-ჰოპ ალბომები
კატეგორია:ალბომები ჟანრის და შემსრულებლის ეროვნების მიხედვით
კატეგორია:ამერიკული ალბომები
კატეგორია:ალბომები წლების მიხედვით
კატეგორია:2024 წლის ალბომები
ფერნანდ ბალდე

**ფერნანდ ბალდე** (; დ. 16 მარტი, 1885 — გ. 8 ნოემბერი, 1964) — ფრანგი ასტრონომი.

## ბიოგრაფია
ბალდე გრაფ აიმარ დე ლა ბომ პლუვინელთან ერთად მუშაობდა და 1909 წელს პიკ-დიუ-მიდიზე ახლად აშენებული ობსერვატორიიდან მარსს აკვირდებოდა. 0,5 მეტრიანი ამრეკლავი ბაიოს ტელესკოპით გადაღებული ფოტოები იმდენად მკვეთრი იყო, რომ მათ პლანეტის ზედაპირზე გეომეტრიული არხების არსებობის შესახებ პერსივალ ლოუელის მტკიცების უარყოფა შეძლეს.

ბალდე 1939-1945 წლებში საფრანგეთის ასტრონომიული საზოგადოების (Société astronomique de France) პრეზიდენტი იყო. 1946 წელს ბალდემ და შარლ მორეინმა ერთობლივად მიიღეს ჟიულ ჟანსენის პრემია, საზოგადოების უმაღლესი ჯილდო.

ბალდე ფერადი ფოტოგრაფიის ფრანგი პიონერი იყო, რომელიც მეორე მსოფლიო ომამდე Autochrome Lumière-ში, Kodachrome-სა და Agfacolor-ში მუშაობდა.

## ხსოვნა
მის პატივსაცემად:
*მთვარის ერთ-ერთ კრატერს დაარქვეს ბალდე;
*მარსის ერთ ერთ კრატერს დაარქვეს ბალდე.

## სქოლიო
კატეგორია:ფრანგი ასტრონომები
გამარჯვების ძეგლი (ანკარა)

**გამარჯვების ძეგლი** () — ძეგლი ანკარაში, თურქეთი.

## გეოგრაფია
ძეგლი მდებარეობს ულუსის მოედანზე, რომელიც იყო მთავარი მოედანი ანკარაში 1950-იან წლებამდე. ის მდებარეობს ათათურქის ბულვარის აღმოსავლეთით.

## ისტორია
ეს მონუმენტი ჟურნალისტ იუნუს ნადის მიერ ორგანიზებული საერთო ეროვნული დაფინანსების კამპანიის შედეგი იყო. საერთაშორისო კონკურსის შემდეგ, ავსტრიელი ჰაინრიხ კრიპელის პროექტი დაჯილდოვდა. ძეგლი გაიხსნა 1927 წლის 24 ნოემბერს. 2002 წელს ძეგლს რესტავრაცია ჩაუტარდა.

## ტექნიკური დეტალები
მონუმენტი სინამდვილეში ბრინჯაოს ქანდაკებების ჯგუფია. ცენტრში ცხენზე ამხედრებულ ათათურქთან ერთად არის კიდევ სამი ფიგურა: ორი ჯარისკაცი და ერთი ქალი. ერთი ჯარისკაცი ფრონტისკენ იხმობს თავის მეგობარს, მეორე კი ფრონტს აკვირდება. ქალს ზურგზე ზარბაზნის ყუმბარა აქვს მოკიდებული, რაც მიანიშნებს თურქი ქალების წვლილზე თურქეთის დამოუკიდებლობის ომის პერიოდში.

## სქოლიო
კატეგორია:თურქეთის შენობა-ნაგებობები
კატეგორია:1927 წელი თურქეთში
ფლავიუს ვირჯილ დომიდე

*ფლავიუს ვირჯილ დომიდე* იყო რუმინელი პროფესიონალი ფეხბურთელი მოთამაშე და მწთვნელი. ის თამაშვადა როგორც თავდამსხმელი რუმინეთის პირველ ლიგაში 14 წლის განმავლობაში. მან ასევე მიღო მონაწილეობა მსოფლიო საფეხბურთო ჩემპიონატში 1970.

=კლუბის კარიერა=
დომიდემ დაიწყო პეხბურთის თამაში თავისი ქალაქის ქუჩებში. ის შეუერტდება უტა არადის ახალგაზდების გუნდს. მან დებიტო გაალეტა 28 აგვისტო 1966 წელს რაპიდ ბუქარესტის წინაღმდეგ..დუმიტრესკუს ხელმძღვანელობით დომიდემ „ბებერ ქალბატონთან“ ერთად ზედიზედ ორჯერ მოიგო ლიგის ტიტული 1968–1969 და 1969–1970 წლების სეზონებში..პირველ სეზონში მან 30 მატჩში რვა გოლი გაიტანა, ხოლო მეორე სეზონში 29 მატჩი ჩაატარა და 11 გოლის პირადი რეკორდი დაამყარა. 1970-1971 ეუროპის თასის სეზონში მან ფეინორდი დაამარცხა რომელიც წინა სეზონის ჩემპიონი იყო. ხოლო 1971-1972 იუეფა თასზე მან თავისი კლუბი სემი ფინალში გაიყვანა დამხოლოდ წააგო 3-1 ტოტენჰამთან, რომელმაც ტიტული მოიგო. მან რუმინეთის ლიგის ბოლო თამაში ითამაშა 10 ივნის 1979 წელს, სადაც 1-0 სახში გლორია ბაზაუ, მან ითამაშა 342 თამაშით 75 გოლით, ასევე 16 თამაშით ეუროპაში 6 გოლით. დომინდემ კარიერა დაამთავრა 1980 წელსმ, იმის მერე რაც დაეხმარა ვაგონულ არადს ამოსულიყო მეორე ლიგაში.

## საერთაშორისო კარიერა
დომიდემ ითამაშა 17 თამაში რუმინეთისთვის და გაიტანა 3 გოლი, მან დებუტი ჰქონდა 6 ნოემბერს 1968 წელს ინგლისის წინაღრებ რომელიც დამთავედა 0-0. მისი პირველი გოლი მოვიდა 23 დეკემბერს შვეიცარიის წინაღმდეგ რომელიც 2-0 მოიგეს 1970 წლის მსოფლიო ქუალაფაიერში. დომინე არჩეული იქნა 1970 წლის მსოფლიო თასზე მაგრამ მას ერთი თამაშიც არ ითამაშა. 1972 წელის ეუროპის ჩემპიონატის ქუალაფაიერში ითამაშა 5 თამაში და მთავარ ტურნირში მან დაეხმარა თავის ქვეყანას ქუალაფაინგის მეოთხედფინალიში გასულიყო სადაც რუმინეთი დამარცხდა უნგრეთან. მისი ბოლო თამაში 1974 მსოფლიო ქუალაფაიერში 1-1 ფინეთან.

=თამაშის შემდგომი კარიერა=
ფეხბურთის თამაშიდან წასვლის შემდეგ, დომიდე უტა-ს როგორც უმცროს, ასევე უფროს გუნდებს წვრთნიდა. მან უტა 1992–1993 წლების სეზონში ბ დივიზიონის ტიტულამდე მიიყვანა, რითაც კლუბი ა დივიზიონში დაწინაურდა. დაახლოებით 1997 წელს, ფინანსური სირთულეების პერიოდში, ის უტა-ს პრეზიდენტი გახდა და კლუბის გადასარჩენად საკუთარი თანხების ნაწილი შესწირა. 1999 წელს ის პოლიტექნიკა ტიმიშოარას მწვრთნელი იყო.

=პირადი ცხოვრება და სიკვდილი=
რადუ რომანესკუმ და იონელ კოსტინმა დაწერეს წიგნი დომიდეს შესახებ სახელწოდებით „ფლავიუს დომიდე – copilul teribil al fotbalului adean“ (არადის ფეხბურთის საშინელი ბავშვი), რომელიც მისი 70 წლის იუბილეს აღსანიშნავად გამოიცა. 2023 წელს დომიდემ არადის საპატიო მოქალაქის წოდება მიიღო.

დომიდე არადში გარდაიცვალა 2025 წლის 11 ოქტომბერს, 79 წლის ასაკში.

=ტიტულები=
## თამაშის დროს
ასოციაცია ფუტბოლის კლუბი უტა არადი
*დივიზიონი ა:1968-1969,1969-1970
ვაგონულ არადი
*დივიზიონი ც:1979-1980
## საწვთნელო დროს
*დივიზიონი ბ:1992-1993

=რესურსები ინტერნეტში=
*
*
*
*

=სქოლიო=

კატეგორია:გარდაცვლილი 2025
კატეგორია:რუმინეთის ნაკრების ფეხბურთელები
კატეგორია:დაბადებული 1946
ხეთების მზის დისკოს ძეგლი

**ხეთების მზის დისკოს ძეგლი** () — ხეთებისადმი მიძღვნილი მემორიალი, რომელიც შექმნილია მოქანდაკე ნუსრეთ სუმანის მიერ 1978 წელს და განთავსებულია სიხიეს მოედანზე, ანკარა, თურქეთში.

250px|მინი
## ისტორია
ეს არის იმ არტეფაქტის ასლი, რომელიც აღმოაჩინეს ალაჯაჰიოიუკის გათხრებების დროს. 1973 წელს ქალაქის სიმბოლო შექმნა მერმა ვედატ დალოკაიმ.  ხათების მეფეების სამარხებიდან აღმოჩენილი ხეთების მზის დისკოს ნიმუშები ანატოლიის ცივილიზაციების მუზეუმშია წარმოდგენილი. ხეთების მზის დისკოს მონუმენტი ანკარის მოსახლეობას ანატოლიის სადაზღვევო კომპანიამ 1977 წელს გადასცა. ანკარის უნივერსიტეტის სიმბოლო მზის დისკოა. ეს სიმბოლო ჩვეულებრივ ხეთების ცივილიზაციის კუთვნილად ითვლება და, როგორც წესი, ანკარასა და ანატოლიას აღნიშნავს.

ხეთური მზის დისკო: 1977–1995 წლებში, დაახლოებით 18 წელი გამოიყენებოდა ანკარის მუნიციპალიტეტის სიმბოლოდ. თუმცა, 1995 წლის 29 ივნისს, ეს ლოგო შეიცვალა ანკარის მეტროპოლიტენის მუნიციპალური ასამბლეის გადაწყვეტილებით.

## სქოლიო
კატეგორია:თურქეთის შენობა-ნაგებობები
კატეგორია:1978 წელს დასრულებული შენობა-ნაგებობები
კატეგორია:ხეთები
ანკარის რომაული გზა

250px|მინი
**ანკარის რომაული გზა** ან **Cardo Maximus** () — ძველი რომაული გზა თურქეთის დედაქალაქ ანკარაში. გზა აღმოაჩინა თურქმა არქეოლოგმა ჯევდეთ ბაიბურთლუოღლუმ 1995 წელს. გზა 216 მეტრის (709 ფუტი) სიგრძის და 6,7 მეტრის (22 ფუტი) სიგანისაა. გზის გასწვრივ გათხრების დროს მრავალი უძველესი არტეფაქტი აღმოაჩინეს და მათი უმეტესობა ამჟამად ანატოლიური ცივილიზაციების მუზეუმშია გამოფენილი.

## იხილეთ აგრეთვე
* რომაული გზები

## სქოლიო
კატეგორია:რომაული გზები აზიაში
კატეგორია:თურქეთის ღირსშესანიშნაობები
უსაფრთხოების ძეგლი

**უსაფრთხოების ძეგლი** () — მდებარეობს გიუვენპარკში ანკარაში, თურქეთი. ის აშენდა 1935 წელს. ქანდაკება არის მადლიერების გამოხატულება თურქეთის პოლიციის მიმართ. უშიშროების ძეგლი დააპროექტა კლემენს ჰოლცმაისტერმა. ქანდაკების წინა ნაწილი შექმნა ანტონ ჰანაკმა, ხოლო მოგვიანებით, მისი უეცარი გარდაცვალების შემდეგ, ქანდაკება დაასრულა იოზეფ ტორაკმა.

## სქოლიო
კატეგორია:სტატიების ესკიზები თურქეთის შესახებ
კატეგორია:თურქეთის შენობა-ნაგებობები
კატეგორია:1935 წელს დაარსებულები თურქეთში
ზასიადკო (მთვარის კრატერი)

**კრატერი ზასიადკო** () — დარტყმითი მეტეორიტული კრატერი მთვარეზე. მდებარეობს მთვარის უკანა მხარის ჩრდილო-აღმოსავლეთ ნაწილში. სახელი ეწოდა რუსი ინჟინერ-კონსტრუქტორისა და რაკეტების დარგის სპეციალისტის ალექსანდრე ზასიადკოს პატივსაცემად (დაამტკიცა საერთაშორისო ასტრონომიულმა კავშირმა 1976 წელს). 

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 10.27 კმ, სიღრმე — 1.69 კმ.

## სატელიტური კრატერები 
ზასიადკოს კრატერს, სატელიტური კრატერები არ გააჩნია.

## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-14
ცახი (მთვარის კრატერი)

**კრატერი ცახი** () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის სამხრეთ-აღმოსავლეთ ნაწილში. სახელი ეწოდა, გერმანელი ასტრონომის ფრანც ქსავერ ფონ ცახის პატივსაცემად (დაამტკიცა საერთაშორისო ასტრონომიულმა კავშირმა 1935 წელს). კრატერის ფორმირება ნექტარული პერიოდით ივარაუდება.

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 68.54 კმ, სიღრმე — 2.75 კმ.

## სატელიტური კრატერები 
## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-27
Cruel Summer (ალბომი)

***Kanye West Presents***: **GOOD Music – Cruel Summer**,ხშირად მხოლოდ **Cruel Summer**-ად წოდებული – კომპილაციური ალბომი, რომელიც შექმნილია ამერიკული ჩამწერი ლეიბლის, GOOD Music, შემსრულებლების მიერ და გამოვიდა 2012 წლის 14 სექტემბერს, თავად ლეიბლისა და მისი მშობელი კომპანიის, Def Jam Recordings-ის მიერ. GOOD Music-ის დამფუძნებელმა, ამერიკელმა რეპერმა კანიე უესტმა, ლეიბლის ერთობლივი ალბომის გეგმები პირველად 2011 წლის ოქტომბერში გაამხილა. მას წინ უძღოდა ოთხი სინგლი — *„Mercy“, „Cold“, „New God Flow“* და *„Clique“*, რომლებმაც არაერთგვაროვანი წარმატება მოიპოვა აშშ-ის Billboard Hot 100 ჩარტში.

ალბომში მონაწილეობენ თავად უესტი, ლეიბლის მაშინდელი წევრები: პუშა ტი, ბიგ შონი, ტეიანა ტეილორი, კიდ კუდი, ჯონ ლეჯენდი, კომონი, დ’ბანჯი და მალიკ იუსეფი, ასევე, ჯეი-ზი, 2 Chainz, ტრევის სკოტი, საიჰი ზე პრინსი და სხვა. *Cruel Summer* ძირითადად წარმოებულია GOOD Music-ის საპროდიუსერო ფრთის, *Very GOOD Beats,* წევრების მიერ, მათ შორის იყვნენ უესტი, Hit-Boy, ჰადსონ მოჰოუკი, ტრევის სკოტი და Lifted.

ალბომმა კრიტიკოსებისგან „საკმაოდ ნელთბილი რეაქცია“ მიიღო,რომლებმაც მოიწონეს მისი ამპარტავანი სტილი და უესტის მონაწილეობით შექმნილი ტრეკები, თუმცა, როგორც ალბომი, არათანაბრად მიიჩნიეს. დებიუტი აშშ Billboard 200-ის მეორე ადგილზე შეასრულა, პირველივე კვირაში 205,000 ეგზემპლარი გაიყიდა. ალბომმა ასევე მიაღწია ავსტრალიის, კანადის, შვეიცარიისა და გაერთიანებული სამეფოს ჩარტების ტოპ 10-ს. *Nielsen SoundScan*-ის მონაცემებით, 2012 წლის 4 ნოემბრის მონაცემებით, *Cruel Summer*-ის 389,000 ეგზემპლარი გაიყიდა.
## სქოლიო
კატეგორია:ალბომები
კატეგორია:კანიე უესტი
კატეგორია:ალბომები ჟანრის მიხედვით
კატეგორია:ჰიპ-ჰოპ ალბომები
კატეგორია:ალბომები ჟანრის და შემსრულებლის ეროვნების მიხედვით
კატეგორია:ამერიკული ალბომები
კატეგორია:ალბომები წლების მიხედვით
კატეგორია:2012 წლის ალბომები
კატეგორია:Def Jam Recordings-ის ალბომები
კატეგორია:Def Jam Recordings-ის კომპილაციური ალბომები
კატეგორია:კომპილაციური ალბომები
ჯორჯ ბანკროფტი

**ჯორჯ ბანკროფტი** (; დ. 3 ოქტომბერი, 1800, ვუსტერი, მასაჩუსეტსის შტატი — გ. 17 იანვარი, 1891, ვაშინგტონი) — ამერიკელი პოლიტიკური მოღვაწე, დიპლომატი, ისტორიკოსი. ისტორიოგრაფიაში რომანტიკული მიმართულების წარმომადგენელი. 1845-1846 წლებში საზღვაო მინისტრი. მონაწილეობდა მექსიკის წინააღმდეგ აშშ-ის დაპყრობითი ომის (1846-1848) მომზადებაში. 1846-1849 წლებში დესპანი იყო ლონდონში, 1867-1874 წლებში ბერლინში. 1834-1874 წლებში გამოაქვეყნა ნაშრომი — „შეერთებული შტატების ისტორია“ (10 ტ.). ბანკროფტი ერთ-ერთი ფუძემდებელია ე. წ. ადრეული სკოლისა, რომელსაც წამყვანი ადგილი ეკავა XIX საუკუნის I ნახევარში ამერიკის ისტორიოგრაფიაში.

## ლიტერატურა
## სქოლიო
კატეგორია:ამერიკელი ისტორიკოსები
კატეგორია:ამერიკელი დიპლომატები